Die wêreld in foto's – 9 Mei 2018 | Maroela Media
Russiese troepe marsjeer tydens 'n militêre parade op Oorwinningsdag om 73 jaar sedert die einde van die Tweede Wêreldoorlog asook die nederlaag van Nazi-Duitsland in Moskou, Rusland, te vier. (Foto: Pavel Golovkin, AP)
'n Indiese seun keer huiswaarts van 'n veld terwyl donker wolke oor Gauhati, Indië, begin saampak. Verskeie state in Indië se noordooste het Woensdag swaar donderweer beleef. (Foto: Anupam Nath, AP)
Die Reuters-joernalis Wa Lone praat Woensdag met joernaliste ná afloop van sy verhoor terwyl hy op 'n polisievragmotor klim in Yangon, Mianmar. (Foto: Thein Zaw, AP)
Pous Franciskus ontmoet Woensdag 'n groep nonne tydens sy weeklikse oudiënsie op St. Petrusplein in die Vatikaanstad. (Foto: Andrew Medichini, AP)
Polisiemanne neem 'n verregse aktivis in hegtenis tydens 'n byeenkoms ter viering van Oorwinningsdag in Kiëf in die Oekraïne. Oekraïners vier Woensdag die herdenking van die oorwinning van die Tweede Wêreldoorlog op 9 Mei as 'n nasionale vakansiedag. (Foto: Efrem Lukatsky, AP)